24PES-181

Nafarroako Gorteetako kide den eta Nafarroako Alderdi Popularra talde parlamentarioari atxikita dagoen Maribel García Malo andreak, Legebiltzarreko Erregelamenduan xedatuaren babesean, honako galdera hau aurkezten du Ekonomia eta Ogasuneko kontseilariak idatziz erantzun dezan:

Nafarroako Parlamentuko Eledunen Batzarrak 2020ko maiatzaren 18ko bilkuran erabaki zuen, Navarra Suma talde parlamentarioak eskatuta, Kontuen Ganberari fiskalizazio txosten bat eskatzea “*Gizarte Zerbitzuen Fundazio Publikoa sortzeko prozedurari eta haren funtzionamenduari* *buruz*”. Txosten horretan, Ganberak gomendio batzuk egin zituen, besteak beste:

“(...) eta, beste alde batetik, Ekonomia eta Ogasun Departamentuak etengabeko ikuskapena egin behar du, egiaztatzeko entitatea sortzea eragin zuten arrazoiak ez direla desagertu, baita, entitateak bere jarduerarekin lortutakoari dagokionez, jasangarritasun finantzarioa duela ere, Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legean ezarritakoarekin bat”.

Nola egiten ari da ikuskapen hori Ekonomia eta Ogasuneko Departamentua? Zer tresna erabiltzen ari da horretarako?

Iruñean, 2024ko apirilaren 11n

Foru parlamentaria: Maribel García Malo